**P116** autoceļš **Kuldīga—Skrunda—Embūte** ir reģionālais autoceļš, kas savieno Kuldīgu ar Skrundu pie autoceļa A9 un tālāk ar Embūti pie autoceļa P106.

Autoceļa garums ir 61,7 km, no autoceļa kopgaruma 6,4 km atrodas pilsētās. 51 km autoceļa no Kuldīgas līdz Dzeldai ir klāts ar asfaltbetona segumu, savukārt 10 km no Dzeldas līdz Embūtei — ar grants segumu.

Autoceļa raksturojums
---------------------

  

### Administratīvie iedalījumi, kurus šķērso autoceļš

Autoceļš P116 šķērso Kuldīgas novadu (Kuldīgas pilsētu, Pelču pagastu, Snēpeles pagastu, Raņķu pagastu, Skrundas pilsētu, Skrundas pagastu, Nīkrāces pagastu) un Dienvidkurzemes novadu (Embūtes pagastu).

### Ceļa segums

Ar dzelzsbetona plātnēm nostiprināts reģionālais autoceļš P116 Nīkrāces pagastā
Autoceļš ir asfaltēts no 0. — 51. km un uz autoceļa asfaltā ir daudz bedru un plaisu. Autoceļa P116 51. — 61. km no Dzeldas līdz Embūtei ir ar stāvām nogāzēm un daudziem bīstamiem līkumiem un pagriezieniem, jo ceļš šķērso Rietumkursas augstienes Embūtes pauguraini, turklāt — ceļu vēl bīstamāku padara grants segums, kurš ģeoloģisko īpašību dēļ pēc neliela lietus ilgi neizžūst, kalnu nogāzēs šis segums ir nostiprināts ar asfaltbetona plātnēm. No 42. — 51. km ceļš arī ir ar bīstamiem līkumiem un pagriezieniem, taču tie ir ar asfalta segumu un lēzenākiem kalniem. Pārējie 0. — 42. km no Kuldīgas līdz Lēnām ir līdzeni, bez īpašiem bīstamiem pagriezieniem, izņemot, līkumu 26. km, kur ir ātruma ierobežojums 70 km/h.

### Satiksmes intensitāte

Satiksmes intensitāte ir neliela, jo ceļš nav īpaši nozīmīgs, vairāk mašīnu brauc posmā 0. — 36. km no Kuldīgas līdz Skrundai, kur apmēram gadā vidēji diennaktī brauc 3045 automašīnas un 4% no visām automašīnām ir kravas transports (2016), savukārt 36. — 61. km satiksmes intensitāte ir maza, ņemot vērā, ka autoceļa pēdējie desmit kilometri ir ar grants segumu, kur posmā no Skrundas līdz Lēnām apmēram gadā vidēji diennaktī brauc 710 automašīnas un 22% no visām automašīnām ir kravas transports (2016), posmā no Lēnām līdz Dzeldai apmēram gadā vidēji diennaktī brauc 522 automašīnas un 23% no visām automašīnām ir kravas transports (2016) un posmā no Dzeldas līdz Embūtei apmēram gadā vidēji diennaktī brauc 270 automašīnas un 20% no visām automašīnām ir kravas transports (2016). Šim ceļam nav dublieru vai apbraucamo ceļu, tāpēc šo ceļu neizmanto tikai vietējie iedzīvotāji, bet arī tūristi un citi cilvēki, lai nokļūtu līdz saviem galamērķiem.

Autoceļš P116 Kuldīgā kā Jelgavas iela
### Apdzīvotas vietas autoceļa tuvumā

Autoceļa P116 tuvumā atrodas Kuldīga (ātruma ierobežojums 50 km/h), Ieras, Raņķi (ātruma ierobežojums 70 km/h), Skrunda (ātruma ierobežojums 50 km/h), Lēnas, Dzelda, Maznīkrāce un Embūte.

### Upes, kuras šķērso autoceļš

Autoceļš šķērso vairākas upes: Alekšupīti, Ropupi, Koju un Dzeldu. Vislielākā no tām ir Alekšupīte.

### Stāvvietas un degvielas uzpildes stacijas autoceļā

Degvielas uzpildes staciju daudzums ir niecīgs — divas, un tās pašas atrodas Kuldīgā, savukārt, stāvvietu skaits ir pietiekams, jo autoceļa garums ir salīdzinoši neliels, un uz tā atrodas četras stāvvietas, taču tās nav labiekārtotas ar atkritumu tvertnēm un tualetēm.

Apskates objekti autoceļa tuvumā
--------------------------------

Bijušās armijas pilsētiņas tornis, kurš redzams no autoceļa P116
### Bijusī armijas pilsētiņa

Bijusī armijas pilsētiņa atrodas autoceļa P116 30. km, netālu no autobusa pieturas "Kombināts". Pilsētiņa ir apsargāta, bet par maksu pieejama apskatei tūristiem.

### Piemiņas vagons-muzejs

Piemiņas vagons-muzejs atrodas Skrundā, Stacijas ielā 1, kur var apskatīt eksponātus no izsūtīšanas uz Sibīriju. Ekspozīcijas apskatīšanai vagona atslēgu var saņemt Skrundas dzelzceļa stacijā.

### Skrundas evanģēliski luteriskā baznīca

1995. gadā restaurētā Skrundas evanģēliski luteriskā baznīca atrodas Kuldīgas ielā 1A Skrundā.

Lēnu Svētās Trīsvienības Romas katoļu baznīca, kas atrodas blakus autoceļam P116
### Oskara Kalpaka piemiņas vieta

Oskaram Kalpakam veltītā piemiņas vieta atrodas Skrundā, Kuldīgas un Liepājas ielu krustojumā. Šis piemineklis ir veltīts brīvības cīņu atbrīvotājiem, kur Skrunda kļuva par pirmo pilsētu, kura tika atbrīvota no lieliniekiem.

### Lēnu Romas katoļu baznīca

Lēnu Romas katoļu baznīca atrodas autoceļa P116 43. km, netālu no autobusa pieturas "Pagrieziens uz Lēnām". Šis katoļu dievnams ar diviem torņiem un velvētiem griestiem, celts 1756. gadā Ventas krastā. Baznīcā apskatāmi mākslinieciski vērtīgi biktssoli un 18. gadsimta beigās būvētas ērģeles.

  

### Piemiņas memoriāls 1941.-1945. gadā kritušajiem

Embūtes dabas parks pa kura teritoriju vijas autoceļš P116Piemiņas memoriāls atrodas autoceļa P116 51. km pretī krustojumam ar autoceļu V1276 uz Dzeldu, netālu no autobusa pieturas "Pagrieziens uz Dzeldu". Memoriāls ir atklāts 1979. gadā 1941.-1945. gadā kritušajiem karavīriem. Šeit atrodas arī piemineklis "Pieta", kas tautā tiek saukts par *māmuļu*.

### Embūtes dabas parks

Embūtes dabas parks atrodas autoceļa P116 61. km. Tā ir dabas teritorija, kura izveidota, lai aizsargātu izcilas gravas un nogāžu mežus.

Atsauces
--------

1. ↑  Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Autoceļš P116***.

|  |  |  |  |  |  |
| --- | --- | --- | --- | --- | --- |
| 

| * s
* d
* l
Latvijas reģionālie autoceļi Valsts karogs: Latvija |
| --- |
|  |
| 
* P1
* P2
* P3
* P4
* P5
* P6
* P7
* P8
* P9
* P10
* P11
* P12
* P13
* P14
* P15
* P16
* P17
* P18
* P19
* P20
* P21
* P22
* P23
* P24
* P25
* P26
* P27
* P28
* P29
* P30
* P31
* P32
* P33
* P34
* P35
* P36
* P37
* P38
* P39
* P40
* P41
* P42
* P43
* P44
* P45
* P46
* P47
* P48
* P49
* P50
* P51
* P52
* P53
* P54
* P55
* P56
* P57
* P58
* P59
* P60
* P61
* P62
* P63
* P64
* P65
* P66
* P67
* P68
* P69
* P70
* P71
* P72
* P73
* P74
* P75
* P76
* P77
* P78
* P79
* P80
* P81
* P82
* P83
* P84
* P85
* P86
* P87
* P88
* P89
* P90
* P91
* P92
* P93
* P94
* P95
* P96
* P97
* P98
* P99
* P100
* P101
* P102
* P103
* P104
* P105
* P106
* P107
* P108
* P109
* P110
* P111
* P112
* P113
* P114
* P115
* P116
* P117
* P118
* P119
* P120
* P121
* P122
* P123
* P124
* P125
* P126
* P127
* P128
* P129
* P130
* P131
* P132
* P133
* P134
* P135
* P136

 |
|  |
| 
* **Latvijas autoceļu iedalījums:** galvenie, **reģionālie**, vietējie.

 |

 |